**LĪGUMS Nr.\_\_\_\_\_**

**par elektroenerģijas tirdzniecību**

Daugavpilī, 2018. gada 17. janvārī

**Sabiedrība ar ierobežotu atbildību “LABIEKĀRTOŠANA-D”,** reģistrācijas Nr. 41503003033, juridiskā adrese: Daugavpils, 1. Pasažieru iela 6, LV-5401, kuru saskaņā statūtiem pārstāv tās valdes loceklis Nikolajs Ignatjevs, turpmāk - „LIETOTĀJS”, no vienas puses, un

**SIA INTER RAO Latvia**, reģistrācijas Nr. 40103268639, juridiskā adrese: Rīga, Gustava Zemgala gatve 76, LV-1039, kuru saskaņā ar 18.05.2017. ģenerālpilnvaru Nr. 1-2712 pārstāv rīkotājdirektors Pāvels Sosņickis, turpmāk - „TIRGOTĀJS”, no otras puses, turpmāk tekstā PUSES,

pamatojoties uz iepirkuma „Elektroenerģijas iegāde SIA “LABIEKĀRTOŠANA-D vajadzībām”, identifikācijas Nr. L 2018/0, rezultātiem (16.01.2018. protokols Nr.4), turpmāk tekstā **„Iepirkums”** un Tirgotāja iesniegto piedāvājumu, izsakot savu brīvo gribu bez viltus, spaidiem un maldības, noslēdz šāda satura līgumu:

**1. LĪGUMA PRIEKŠMETS**

* 1. Tirgotājs pārdod, bet Lietotājs pērk un apmaksā saņemto elektroenerģiju, kas ietver elektroenerģijas pārdošanu Lietotājam, rēķinu izrakstīšanu, maksājumu iekasēšanu, apstrādi un citas Tirgotāja darbības, kas saistītas ar elektroenerģijas tirdzniecību, atbilstoši Tirgotāja iesniegtajam Piedāvājumam iepirkumam „ Elektroenerģijas iegāde SIA “LABIEKĀRTOŠANA-D vajadzībām” (ID Nr. L2018/01).
	2. Lietotāja Elektroenerģiju patērējošie objekti ir norādīti tehniskajā specifikācijā (1.pielikums).
	3. Elektroenerģijas tirdzniecība neietver elektroenerģijas transportēšanu (piegādi) – pārvadi un sadali.
1. **LĪGUMA TERMIŅŠ, ELEKTROENERĢIJAS CENA UN APJOMI**
	1. Līgums stājas spēka **2018. gada 01.februārī un Līguma darbības termiņš beidzas 2020. gada 31. janvārī.**
	2. Elektroenerģijas cena, par kādu Tirgotājs pārdod Lietotājam elektroenerģiju uz Līguma noslēgšanas brīdi, tiek noteikta **0,03988 EUR/kWh** bez PVNvienā laika zonā.
	3. Elektroenerģijas cena neietver obligāto iepirkumu komponentes un sistēmas pakalpojumu tarifus, ko Lietotājs apmaksā saskaņā ar sistēmas operatoru noslēgtā sistēmas pakalpojumu līguma noteikumiem.
	4. Līguma 2.2. punktā noteiktā elektroenerģijas cena ietver balansēšanas pakalpojuma cenu. Par Līguma 2.2. punktā noteiktajām elektroenerģijas cenām Lietotājs var pirkt no Tirgotāja neierobežotu aktīvās elektroenerģijas apjomu.
	5. Lietotājs par elektroenerģiju norēķinās saskaņā ar Tirgotāja izrakstītajiem rēķiniem 1 (vienu) reizi mēnesī. Norēķini par elektroenerģiju notiek pēc Lietotāja faktiski patērētās elektroenerģijas apjoma.
	6. Līguma 2.2. punktā nolīgtajā cenā iekļauti visi nodokļi un maksas, izņemot pievienotās vērtības nodokli, kas jāapmaksā saskaņā ar Latvijas Republikas normatīvajiem aktiem.
2. **ELEKTROENERĢIJAS UZSKAITE UN PAPILDUS NOSACĪJUMI**
	1. Lietotāja patērētās elektroenerģijas un jaudas uzskaiti atbilstoši uzskaites vietās uzstādītās uzskaites sistēmas rādījumiem veic sistēmas operators, pie kura tīkla Lietotājs ir pieslēgts.
	2. Puses vienojas, ka tām ir saistoši sistēmas operatora sagatavotie ziņojumi, kuros norādīti uzskaites sistēmas rādījumi un citi ar elektroenerģijas uzskaiti saistītie dati, un Tirgotājs šo informāciju un datus izmantos, izrakstot Lietotājam attiecīgu rēķinu.
	3. Lietotājs apņemas stingri ievērot Latvijas Republikas normatīvajos aktos noteiktās prasības attiecībā uz mēraparātu verificēšanu un atbilstības novērtēšanu, kā arī mēraparātu plombu uzstādīšanu un saglabāšanu.
	4. Tirgotāja izrakstītajos rēķinos, kas sagatavoti elektroniski, personas, kas izraksta rēķinu, rakstiskais paraksts tiek aizstāts ar tā elektronisko apliecinājumu (autorizāciju).
	5. Ja mainās elektroenerģiju patērējošo objektu juridiskais statuss, Lietotāja tiesības attiecībā uz objektu, kā arī, ja Lietotājs vēlas pirkt elektroenerģiju citos objektos, kas nav uzskaitīti tehniskajā specifikācijā Līguma (1. pielikumā), Lietotājs par to informē Tirgotāju saskaņā ar Līguma noteikumiem. Puses par to noslēdz atsevišķu rakstisku vienošanos pēc tam, kad Tirgotājs ir saņēmis Lietotāja paziņojumu. Attiecības ar sadales sistēmas operatoru Lietotājs risina atsevišķi.
3. **TIRGOTĀJA PIENĀKUMI UN TIESĪBAS**
	1. Tirgotāja pienākumi:
		1. pārdot elektroenerģiju saskaņā ar Līguma 2.2. punktā noteikto elektroenerģijas cenu;
		2. izrakstīt un nosūtīt Lietotājam rēķinu par patērēto elektroenerģiju 10 (desmit) kalendārodienu laikā pēc komercuzskaites mēraparāta rādījumu saņemšanas, nosūtot tos uz Lietotāja e–pasta adresi: info@labiekartosana.lv.

Ja pirms rēķina izrakstīšanas un nosūtīšanas, Lietotājs ir veicis avansa maksājumus, tad Tirgotājs samazina nosūtāmā rēķina maksājamās summas apmēru par avansā samaksāto summu.

* 1. Tirgotāja tiesības:
		1. pieprasīt no Lietotāja avansa maksājumu 1 (viena) mēneša vidējā maksājuma apmērā, ja Lietotājs ir atkārtoti kavējis maksājumus;
		2. ja Tirgotājs savlaicīgi nesaņem komercuzskaites mēraparātu rādījumus lietotāja vainas dēļ, tam ir tiesības izrakstīt rēķinu Lietotājam pēc iepriekšējā mēneša patēriņa, taču ne vairāk kā pēdējo 12 (divpadsmit) mēnešu vidējā mēneša patēriņa.
1. **LIETOTĀJA PIENĀKUMI UN TIESĪBAS**
	1. Lietotāja pienākumi:
		1. apmaksāt patērēto elektroenerģiju 30 (trīsdesmit) kalendāro dienu laikā no rēķina izrakstīšanas dienas. Rēķina apmaksas datums ir naudas ieskaitīšanas diena norādītajā Tirgotāja bankas kontā. Ja termiņš iekrīt brīvdienā, tad pēdējā samaksas diena ir nākamā darba diena;
		2. informēt Tirgotāju, ja no Tirgotāja nav savlaicīgi (līdz mēneša 15 (piecpadsmitajam datumam) saņemts rēķins par iepriekšējā mēnesī patērēto elektroenerģiju);
		3. noslēgt līgumu par sistēmas pakalpojumiem ar sistēmas operatoru un veikt atbilstošu sistēmas lietošanas tarifu un vietējo neatkarīgo ražotāju atbalsta komponentes apmaksu atbilstoši Latvijas Republikas normatīvajiem aktiem;
		4. 10 (desmit) darba dienu laikā rakstveidā informēt Tirgotāju:

5.1.4.1.par sava uzņēmuma juridiskā statusa, nosaukuma, adreses, u.c. rekvizītu maiņu;

5.1.4.2. par īpašumā vai lietošanā esošo objektu, kam tiek piegādāta elektroenerģija, īpašuma vai lietošanas tiesību maiņu;

5.1.4.3.sniegt informāciju reizi ceturksnī, ja notikusi apakšlietotāju maiņa.

Šāds rakstisks paziņojums pēc Tirgotāja rakstiska akcepta kļūst par Līguma neatņemamu sastāvdaļu.

* 1. Lietotāja tiesības:
		1. saņemt Latvijas Republikas normatīvajos aktos noteiktajā kārtībā balansēšanas pakalpojumu;
		2. organizēt savu elektroietaišu kvalificētu apkalpošanu un nodrošināt tehnisko stāvokli atbilstoši elektroietaišu tehniskās ekspluatācijas un elektrodrošības noteikumu prasībām;
		3. samazināt vai palielināt elektroenerģijas apjomus, un aktualizējot sarakstā norādīto elektroenerģijas patērējošo objektu sarakstu, izslēdzot no tā vai papildinot to ar jauniem elektroenerģiju patērējošiem objektiem.

Norādītie apjomi ir uzskatāmi par prognozējamiem iepirkuma apjomiem Līguma darbības termiņā.

1. **ATBILDĪBA UN SANKCIJAS**
	1. Puses ir atbildīgas par Līgumā noteikto saistību pilnīgu izpildi, atbilstoši Līguma nosacījumiem.
	2. Pušu atbildība tiek regulēta saskaņā ar Elektroenerģijas tirgus likumu, Elektroenerģijas tirdzniecības un lietošanas noteikumiem un citiem saistošajiem un spēkā esošajiem Latvijas Republikas normatīvajiem aktiem.
	3. Par līgumsaistību pienācīgu neizpildi Puses ir atbildīgas saskaņā ar šo Līgumu, Civillikumu un citiem Latvijas Republikā spēkā esošajiem normatīvajiem aktiem, kas attiecas uz Pakalpojuma izpildi.
	4. Puses savstarpēji ir atbildīgas par otrai Pusei nodarītajiem zaudējumiem, ja tie radušies vienas Puses vai tā darbinieku, kā arī šīs Puses līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.
	5. Ja Tirgotāja vainas dēļ noticis elektroenerģijas piegādes pārtraukums Lietotājam, kā rezultātā Lietotājam radušies zaudējumi, Tirgotājs tos atlīdzina Lietotājam. Tirgotājs pēc Lietotāja pieprasījuma sniedz apstiprinājumu par elektroenerģijas pārtraukumu;
	6. Ja Pusēm rodas domstarpības par zaudējumu rašanās cēloni un apjomu, Puses vienojas par neatkarīga eksperta pieaicināšanu, kura pakalpojumus sedz vainīgā Puse;
	7. Rēķina apmaksas kavējuma gadījumā Lietotājam par katru nokavēto apmaksas dienu jāmaksā līgumsods 0,10 % apmērā no parādu summas, bet ne vairāk kā 5 % no parādu summas.
	8. Līgumsoda samaksa neatbrīvo no Līgumā paredzēto saistību veikšanas.
	9. Puses nav atbildīgas viena otrai par Līguma saistību neizpildi vai nepienācīgu izpildi, ja iestājas nepārvaramas varas apstākļi, tādi kā ugunsgrēks, dabas stihija, jebkura rakstura karadarbība, kā arī jebkuri ārkārtēja rakstura apstākļi, kurus Puses nevarēja ne paredzēt, ne novērst. Ja nepārvaramas varas apstākļi ilgst vairāk kā 2 (divus) kalendāros mēnešus pēc kārtas, Puses ir tiesīgas vienpusēji izbeigt Līgumu. Šajā gadījumā neviena no Pusēm nav tiesīga pieprasīt zaudējumu atlīdzināšanu, kas radušies šādā veidā.
	10. Strīdus, kas varētu rasties starp Pusēm Līguma izpildes laikā, Puses risina savstarpējo sarunu ceļā, savukārt ja strīdu nav iespējams atrisināt savstarpējo sarunu ceļā, tad strīds izskatāms tiesā Latvijas Republikas normatīvajos aktos paredzētajā kārtībā.
2. **LĪGUMA IZBEIGŠANA UN GROZĪŠANA**
	1. Puses, savstarpēji vienojoties, ir tiesīgas veikt grozījumus un papildinājumus jebkurā no Līguma daļām. Ikviena Līguma izmaiņa tiek noformēta rakstveidā un parakstīta. Jebkuri grozījumi vai papildinājumi kļūst par Līguma neatņemamu sastāvdaļu.
	2. Pusēm ir tiesības vienpusēji izbeigt Līgumu, rakstveidā paziņojot par to otrai Pusei 1 (vienu) mēnesi iepriekš.
	3. Tirgotājam ir tiesības izbeigt šo Līgumu, ja nav spēkā vai spēku zaudējis Lietotāja noslēgtais sistēmas pakalpojumu līgums.
	4. Līguma darbība pilnībā vai attiecībā uz kādu konkrētu Lietotāja objektu tiek izbeigta izbeidzoties Lietotāja lietošanas vai īpašuma tiesībām uz objektu.
	5. Ja Lietotājs vai Tirgotājs izmanto tiesības vienpusēji izbeigt Līgumu, Puses sastāda atsevišķu aktu par faktiski kvalitatīvi veiktā pakalpojuma apjomu un tā vērtību.
	6. Līguma izbeigšana saistību neizpildes dēļ neierobežo tiesības uz zaudējumu atlīdzību vai līgumsodu.
3. **CITI NOTEIKUMI**

8.1. Līguma darbības laikā, kā arī pēc tam, Puses saglabā tehnisko un biznesa attiecību, tai skaitā Līguma nosacījumu un cenu informācijas konfidencialitāti, kas Pusēm kļuva zināmas saistībā ar šo Līgumu vai Līguma darbības laikā. Puses apņemas neizpaust nekāda veida informāciju trešajām personām bez otras Puses rakstiskas piekrišanas un pilnībā apņemas kompensēs otrai Pusei par jebkādu kaitējumu, kas rodas vai radās informācijas konfidencialitātes pienākuma neievērošanas rezultātā.

8.2. Pusei ir pienākums 5 (piecu) dienu laikā rakstveidā - ierakstītas vēstules veidā paziņot otrai Pusei par šajā Līgumā norādīto rekvizītu, paraksta tiesību un adrešu maiņu, pretējā gadījumā nepaziņojusī Puse nevar atsaukties uz saistību neizpildi, ko izraisījis nepaziņošanas fakts.

8.3. Lietotājs par pilnvaroto pārstāvi Līguma izpildes laikā nosaka Māri Garkuli, mob. tālrunis +371 25 907 373, e-pasts: maris.garkuls@labiekartosana.lv.

8.4. Tirgotājs par pilnvaroto pārstāvi Līguma izpildes laikā nosaka Lindu Popovu, mob. tālrunis +371 28472883, e-pasts: info@interrao.lv; l.popova@interrao.lv

8.5. Puses apliecina, ka ir iepazinušās ar Līguma noteikumiem un atzīst tos par saprotamiem, saistošiem un izpildāmiem.

8.6. Ja kāds no Līguma noteikumiem zaudē juridisko spēku, tas neietekmē citus Līguma noteikumus.

8.7. Līgums ir sagatavots 2 (divos) identiskos eksemplāros ar vienādu juridisko spēku, no kuriem viens glabājas pie Lietotāja, bet otrs – pie Tirgotāja.

8.8. Līgumam ir sekojoši pielikumi:

8.8.1. tehniskās specifikācijas un finanšu piedāvājuma kopijas, kas ir šī Līguma

neatņemamas sastāvdaļas.

**9. PUŠU REKVIZĪTI UN PARAKSTI**

|  |  |  |
| --- | --- | --- |
| **LIETOTĀJS:****SIA “LABIEKĀRTOŠANA-D”**Vienotais Reģ.Nr.41503003033Banka: AS DNB BankaKods: RIKOLV2XKonts: LV46RIKO0002011005314 |  | **TIRGOTĀJS:****SIA “INTER RAO Latvia”**Vienotais Reģ. Nr. 40103268639Banka: AS SwedbankKods: HABALV22Konts: LV76HABA0551027448097 |
| *Valdes loceklis**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* |  | *Rīkotājdirektors*\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **/**N.Ignatjevs /z.v. |  | **/**P.Sosņickis**/**z.v. |